Isa nanahary

Ny isa nanahary na isa tsimivaky nanahary dia ny isa ampiasaina amin' ny fanisana andavanandro miaraka amin' ny isa aotra: 0,1,2,3,… . Ny isa nanahary dia tsy ahitana miiba na ampaha na tafolo na faka.

Ny fandalinana ny isa nanahary dia lohahevitra sahanin' ny aritmetika, sampan' ny matematika, izay efa nisy hatramin' ny Andro Taloha grika. Ny isa tsimivaky tsirairay dia manana mpandimby tokana, izany hoe, isa tsy mivaky avy hatrany lehibe noho izy, ary ny lisitry ny isa nanahary dia tsy efa.

Ny famaritana tany am-boalohany ny vondron' ny isa nanahary, avy amin' i Richard Dedekind, dia tsy ahitana ny isa aotra. Vao haingana, dia nisy famaritana hafa naroso izay ahitana ny isa aotra na zerô. Ireo famaritana roa ireo dia mbola miara-misy ankehitriny. Arakaraka ny fiheverana, ny lisitry ny isa nanahary dia: 1; 2; 3; 4; 5; 6; 7; 8; 9; 10; 11… na 0; 1; 2; 3; 4; 5; 6; 7; 8; 9; 10; 11…

Na inona na inona famaritana fidina (manomboka amin' ny aotra na manomboka amin'ny iray), ny vondron' ny isa nanahary dia soratana hoe N. Io fanoratana io dia avy amin' i Dedekind tamin' ny taona 1888, izay nampiasa azy io ho an' ny vondron' ny isa tsimivaky manomboka amin' ny iray.

 Jereo koa 

 isa aljebrika - isa ampahany - isa ankasa - isa haro - isa mihoadraha - isa nanahary - isa taenimpolo - isa tafolo - isa tsimivaky - isa tsivoasaina - isa tsy ankasa - isa tsy azo tsinjaraina - isa voasaina - isa voatsapa
 matematika - aritmetika - jeômetria - aljebra

Sokajy:Matematika
Sokajy:Karazana isa